Почина дъщерята на баба Ванга
След дълго боледуване на 74-годишна възраст почина гледачката и най-близък човек на пророчицата Ванга, осиновената й дъщеря баба Венетка. Възрастната жена е издъхнала в дома си в санданското село Лешница. Край смъртния й одър били дъщеря й и синът й, които се грижили за нея. Вчера подир обед цялото село се събра на траурно шествие, за да изпрати обичаната от всички баба Венетка, пише България днес. "Беше изключително добър и природно интелигентен човек. Помагаше на всеки и се славеше като най-добрата знахарка, раждала се някога по тези земи", коментира с прискърбие пред "България Днес" секретарят на кметството г-н Райков. Освен голямото сърце и златни лечителски ръце, които е имала Венета, хората от региона са я почитали и имали респект към нея и поради факта, че тя е единствената жена, на която баба Ванга е имала безпределно доверие и се е оставила в ръцете й до смъртния си час. Повечето жителите на Лешница смятат, че осиновената дъщеря на пророчицата е била докосната от Бога. Доказателство за това те откривали освен в уникалната й дарба да лекува и доверието, с което се е ползвала пред гадателката, но и с магичните си разноцветни очи. "Когато застанеше пред някой, той потъваше в очите й странно, но някак си тутакси ставаше по-добър човек", допълва Райков.